Na podlagi 10. člena Pravilnika o dodeljevanju sredstev iz Ustanove Dobrodelni županov sklad Polzela z dne, 27. 7. 2017, Ustanova dobrodelni županov sklad Polzela

**javno objavlja**

**razpis za dodelitev štipendij dijakom ali študentom za šolsko leto 2020/2021**

**Predmet razpisa:** Javni razpis za dodelitev štipendij dijakom ali študentom za šolsko leto 2020/2021 je namenjen dijakom in študentom, ki so občani Občine Polzela ter živijo v slabih premoženjskih razmerah.

**Število in višina štipendij:** Za šolsko leto 2020/2021 se razpiše 6 štipendij v višini 120 EUR na mesec.

**Pogoji:** Za pridobitev štipendije iz Ustanove dobrodelni županov sklad Polzela mora vlagatelj izpolnjevati naslednje pogoje:

* je državljan Republike Slovenije,
* ima stalno prebivališče v Občini Polzela,
* ima status dijaka ali študenta,
* je redno vpisan v srednješolski, diplomski ali podiplomski program,
* živi v slabih premoženjskih razmerah,
* skupni letni prihodek na družinskega člana ne presega 10.000 EUR bruto.

 **Dostopnost vloge:** Vloga je od objave razpisa dalje na voljo na spletni strani sklada <https://www.polzela.si/za-obcane/dobrodelni-zupanov-sklad/>. Mogoče jo je prevzeti tudi osebno na naslovu Malteška cesta 28, 3313 Polzela.

**Način oddaje vlog**: Vlogo je potrebno oddati na naslov Ustanova dobrodelni županov sklad Polzela, Malteška cesta 28, 3313 Polzela.

**Rok za oddajo vlog**: Rok za oddajo vlog **je 21. avgust 2020.** Vloga je vložena pravočasno, če jo sklad prejme najkasneje zadnji dan roka ali če je oddana zadnji dan roka s priporočeno pošiljko.

Jože Kužnik

Predsednik ustanove